Mačak Džngiskan i Miki Trasi

Džingiskan i Miki Trasi sanjali su različite snove. Prvi je bio kako ih dupin s petnaest očiju naganja, a drugi je bio o medvjedu koji ima rep kao lisica, šape kao vuk i zmijinu glavu te jede med. Bilo je još puno različitih, čudnih snova, ali jedan je bio drukčiji i duže je trajao.

San je počeo ovako: bili su na barci kod nekih ljudi koji se nisu brinuli o njima. Tjerali su ih da rade sve poslove na brodu, a za svaki obrok bi im dali svoje ostatke. Zato je jednog dana Džingiskan rekao: „Dosta mi je svega ovog! Živimo na brodu i nitko se ne brine o nama!“

„Što ćemo usred mora sami? I kako ćemo naći nekog boljeg od njih?“- pitao je Miki Trasi.

„Bolje netko drugi nego oni!“ – rekao je Džingiskan.

I tako su se dva mačka raspravljala oko pola sata dok Miki Trasi nije pristao i rekao: „Dobro, ali ako zaglavimo u moru, ti ćeš biti kriv!“

Sutra u sedam sati ujutro, Mačak Džingiskan i mačak Miki Trasi ušli su u plastičnu kutiju i odsklizali u more. Plovili su puno vremena na uzburkanim valovima, a još uvijek nije bilo traga od kopna. Odjednom se začulo „puk!“ i more je počelo ulaziti kroz malu rupicu u plastičnu kantu. Ubrzo je more je poplavilo njihov mali plastični brodić, a u isto vrijeme su se mačići počeli gušiti. Uskoro više nisu imali zraka i od straha su širom otvorili oči. U tom trenu su shvatili da su kod svoje kuće, a sve je, na sreću, bio samo san.

Lota Rakić, 2.b